b"\n_START_ARTICLE_\nAtmosfera reductora\n_START_PARAGRAPH_\nUna atmosfera reductora \xc3\xa9s una atmosfera que envoltava la Terra fa uns 4.000 milions d'anys, sense quantitats significatives d'oxigen lliure (O2) i altres gasos o vapors oxidants evitant d'aquesta manera l'oxidaci\xc3\xb3. En termes qu\xc3\xadmics \xc3\xa9s una atmosfera amb abund\xc3\xa0ncia d'\xc3\xa0toms d'hidrogen, o altres subst\xc3\xa0ncies que proporcionen f\xc3\xa0cilment electrons i escassedat d'\xc3\xa0toms d'oxigen i nitrogen. Una atmosfera reductora cont\xc3\xa9 reductors, o mol\xc3\xa8cules saturades amb \xc3\xa0toms d'hidrogen, com ara amoni (NH3) i met\xc3\xa0 (CH4), que s\xc3\xb3n capa\xc3\xa7os de reduir altres mol\xc3\xa8cules. Aix\xc3\xad el carboni, per exemple, apareix en la seva forma m\xc3\xa9s redu\xc3\xafda (CH 4) per\xc3\xb2 no en una forma oxidada (CO) o una forma completament oxidada (CO2). El debat sobre el grau d'oxidaci\xc3\xb3 de l'atmosfera primitiva de la Terra \xc3\xa9s un dels temes fonamentals dels models de l'origen de la vida._NEWLINE_En l'actualitat es creu que els gasos com nitrogen, vapor d'aigua i di\xc3\xb2xid de carboni eren els principals components de l'atmosfera primitiva i donaven al cel un car\xc3\xa0cter neutre i un color roig."